open-index/open-wikipedia-markdown huggingface dataset:
Migrene med aura

**Migrene med aura**, også kalt **klassisk migrene**, er en hodepinelidelse som ligner migrene uten aura, men i tillegg til de tre fasene den har, så har migrene med aura også har en fjerde fase, kalt aura.

## Ikke bruk triptaner i aurafasen
Dersom du lider av migrene med aura, så ta ikke triptaner i aurafasen. I denne fasen er nemlig blodkarene i hodet allerede sammentrukket, og triptaner vil krympe dem ytterligere og kanskje virke mot hensikten. Tilstanden øker altså risikoen for hjerneslag.

## Aura er sanseinntrykk
I engelsk medisinsk terminologi er fenomenet kjent som «aura». Ofte kjennetegnes det av ett eller flere symptomer som lysomfintlighet, oppfattelse av merkelig sterkt lys, forvirrede tanker og synsforstyrrelser. Man kan også oppleve forstyrrelser i hørsel og luktesans, ved å bli overfølsom for høy lyd eller lukte merkelige lukter.

Den rammede kan også oppleve midlertidig blindhet og delvise lammelser, vanligvis på en side av kroppen, og ofte i ansiktet, etterfulgt av prikking i huden. Deretter kan den rammede føle svimmelhet, utmattelse og tretthet, og får behov for å legge seg ned. Etterfølges ofte, men ikke alltid av et kraftig migreneanfall. Tidsrommet fra anfall til migrene kan være fra minutter til flere timer. Enkelte pasienter kan oppleve frykt og panikk som følge av at de ikke kjenner igjen sine tanker, og fordi det føles som alvorlig sykdom.

De fleste opplever symptomene likt hver gang, og noen opplever at de stadig kommer hyppigere, dersom tilstanden ikke gis behandling.

Migrene med aura øker risikoen for hjerneslag sent i livet. En risiko som øker ytterligere blant røykere og ved bruk av østrogenholdige prevensjonslegemidler.

### Synsforstyrrelser
* Lysømfintlighet og oppfattelse av sterkt lys
* Sikksakklinjer i synsfeltet
* Forstyrrede opplevelser av objekter i synsfeltet
* Vibrerende synsoppfattelse
* Tunnelsyn
* Pulserende synsforstyrrelser
* Svarte flekker i synsfeltet
* Midlertidig total blindhet i deler av eller et helt øye
* Tåkete synsfelt
* Saktebevegende flekker i synsfeltet
* Kaleidoskopeffekt i synsfeltet

### Hørselforstyrrelser
* Hører stemmer eller lyder som ikke eksisterer
* Endrede lydbilder og lydstyrker
* Økt sensitivitet for lyder og støy
* Opplevelse av at noen skriker når de snakker

### Andre saneinntrykk
* Rare lukter og smaker
* Uvante smaker som ellers burde være kjente
* Luktoverfølsomhet
* Opplevelse av déjà vu eller forvirring
* Nummenhet og prikking på en side av kroppen eller ansiktet
* Følelse av at lemmer lever sitt eget liv, eller at de vokser
* Følelse av at munnen er for liten for kjeve og tenner
* Behov for å legge seg, gå på toalettet eller spise, uten egentlig behov
* Svimmelhet og kvalme
* Frykt
* Følelse av utmattelse og svakhet
* Spyttoppsamling i munnen
* Manglende forståelse av ord som blir sagt eller forvirret tale, tungetale.

## Eksterne lenker
*
Asta Esper Hagen Andersen

**Asta Esper Hagen Andersen** (1919–2012) var en dansk skuespiller.

## Biografi
Hun debuterte på scenen i 1942 på Riddersalen og kom siden til Aarhus Teater, Fiolteatret, Det Danske Teater, Café Teatret og Betty Nansen Teatret. Andersen medvirket i *Ordet*, *Mutter Courage*, *Hedda Gabler* og *Hosekræmmeren*.
Hun var gift med skuespilleren Paul Hagen og er mor til skuespilleren Esper Hagen.
Hun var aktiv som skuespiller også i høy alder, blant annet i komedieserien *[[Rollator banden]]* på Kanal 5.

## Film (utvalg)
* 2005 – *[[Nynne (film)|Nynne]]* 
* 2005 – *[[Dark Horse (film)|Dark Horse]]*
* 1994 – *[[Bíódagar]]* 
* 1993 – *[[Sort høst]]* 
* 1987 – *[[Babettes gjestebud (film)|Babettes gjestebud]]* 
* 1983 – *[[Koks i kulissen]]* 
* 1980 – *[[Verden er full av barn]]* 
* 1977 – *[[Nyt legetøj]]* 
* 1955 – *[[Det var på Rundetårn]]* 
* 1954 – *[[Arvingen (1954)|Arvingen]]* 
* 1941 – *[[Alle går rundt og forelsker seg]]*

## Referanser


## Eksterne lenker
*
Wild Target

***Wild Target*** er en britisk actionkomedie fra 2010 regissert av Jonathan Lynn, og med Bill Nighy, Emily Blunt og Rupert Grint i hovedrollene. Den er basert på den franske filmen Cible émouvante fra 1993.

## Handling

Victor Maynard (Bill Nighy) er en leiemorder som aldri har feilet et oppdrag i hele sitt liv, og er den dyreste i sin bransje. Hans navn blir uttalt med ærefrykt blant hans kolleger. Han har tenkt til å slutte mens han er på topp, og muligens slå seg til ro med en dame og skape en etterfølger etter seg selv. Så får han i oppdrag (som han planlegger blir hans siste) å drepe den sjarmerende og seksuelt pågående kunsttyven Rose (Emily Blunt), og komplikasjonene starter. Han prøver og feiler først, men når han så kommer tettere på henne får han seg bare ikke til å drepe henne. Når han i tillegg oppdager at et konkurrerende leiemorderselskap har blitt kontaktet av samme arbeidsgiver som hyret ham for å gjøre samme jobb, bestemmer seg for å beskytte henne i stedet. Hans profesjonelle instinkt blir dermed lagt til side. Legger man den klossete unggutten Tony (Rupert Grint) i den merkelige koalisjonen, oppstår det ganske så komiske situasjoner, og de får etter hvert en god kjemi sammen. Maynard ser et potensial i Tony, og planlegger dermed at han skal bli hans etterfølger og tar ham inn som læregutt. Men Hector Dixon (Martin Freeman), som regnes som den nest beste i bransjen etter Maynard, er naturligvis fast bestemt på å ikke gi opp jakten på dem. Han vil nemlig vise at han er bedre enn Maynard, og skyr ingen midler i sin vei.

## Rolleliste

## Eksterne lenker
* 
*
Emily Blunt

**Emily Olivia Laura Blunt** (født 1983) er en britisk skuespiller.

Blunt fikk sitt gjennombrudd i den romantiske komedien *[[The Devil Wears Prada]]* (2006) med Meryl Streep og Anne Hathaway, hvor hun spilte en minneverdig birolle. Året etter spilte hun en birolle i *[[Charlie Wilson's War]]* med blant andre Tom Hanks og Julia Roberts. I 2009 spilte hun titterollen i *[[Queen Victoria]]* (2009), og året etter portretterte hun princess Mary i *[[Gullivers reiser (2010)|Gullivers reiser]]* med Jack Black og Jason Segel. I 2011 var hun å se sammen med Matt Damon i den romantiske thrilleren *[[The Adjustment Bureau]]*, mens i 2012 spilte hun mot Joseph Gordon-Levitt og Bruce Willis i *[[Looper]]*.

I tillegg til å ha vunnet én Golden Globe (for *[[Gideon's Daughter]]*), har hun vært nominert til ytterligere tre. Hun giftet seg i 2010 med skuespilleren John Krasinski.

## Filmografi
* 2021: Jungle Cruise – Lily Houghton
* 2020: Wild Mountain Thyme – Rosemary
* 2020: A Quiet Place 2 – Evellyn Abbott
* 2018: Mary Poppins returnes – Mary Poppins
* 2018: Sherlock Gnomes – Juliet (stemme)
* 2018: A Quiet Place – Evelyn Abbott
* 2017: My Little Pony, The Movie – Tempest Shadow / Fizzlepop Berrytwist  (stemme)
* 2017: *[[Animal Crackers (2017)|Animal Crackers]]* – Zoe Huntington (stemme)
* 2016: *[[The Girl on the Train]]* – Rachel Watson
* 2016: *[[The Huntsman|The Huntsman: Winter's War]]* – Freya
* 2015: *[[Sicario]]* – Kate Macer
* 2014: *[[Into the Woods (film)|Into the Woods]]* – Bakerens kone
* 2014: *[[Edge of Tomorrow]]* – Rita Vrataski
* 2012: *[[Arthur Newman]]* – Mike
* 2012: *[[Looper]]* – Sara
* 2012: *[[The Five-Year Engagement]]* – Violet Barnes
* 2011: *[[The Muppets]]* – Miss Piggy's Receptionist
* 2011: *[[Your Sister's Sister]] – Iris
* [[2011]]: *Salmon Fishing in the Yemen* – Harriet Chetwode-Talbot
* [[2011]]: *The Adjustment Bureau* – Elise Tallas
* [[2011]]: *Gnomeo og Julie* – Julie
* [[2010]]: *Gullivers reiser* – Princess Mary
* [[2010]]: *The Wolfman* – Gwen Conliffe
* [[2010]]: *Wild Target* – Rose
* [[2009]]: *Curiosity* (kortfilm) – Emma
* [[2009]]: *The Young Victoria* – Queen Victoria
* [[2009]]: *The Simpsons* (TV-serie) – Juliet Hobbes (1 episode)
* [[2008]]: *Sunshine Cleaning* – Norah Lorkowski
* [[2008]]: *The Great Buck Howard* – Valerie Brennan
* [[2007]]: *Charlie Wilson's War* – Jane Liddle
* [[2007]]: *Dan in Real Life* – Ruthie Draper
* [[2007]]: *The Jane Austen Book Club – Prudie
* 2007: *[[Wind Chill]]* – Girl
* 2006: *[[The Devil Wears Prada]]* – Emily
* 2006: *[[Irresistible]]* – Mara
* 2005: *[[Gideon's Daughter]]* (TV-film) – Natasha
* 2005: *[[The Strange Case of Sherlock Holmes & Arthur Conan Doyle]]* (TV-film) – Jean Leckie
* 2005: *[[Empire (TV-serie)|Empire]]* (TV-miniserie) – Camane (ukjent antall episoder)
* 2004: *[[My Summer of Love]]* – Tamsin
* 2004: *[[Poirot (TV-serie)|Poirot]]* – Linnet Ridgeway (1 episode)
* 2003: *[[Foyle's War]]* (TV-serie) – Lucy Markham (1 episode)
* 2003: *[[Henry VIII]]* (TV-film) – Catherine Howard
* 2003: *[[Boudica]]* – Isolda

## Referanser


## Eksterne lenker
*
Robert Seamans

**Robert Channing Seamans jr.** (født 30. oktober 1918 i Salem i Massachusetts, død 28. juni 2008 i Beverly i Massachusetts) var en professor fra Massachusetts Institute of Technology (MIT). 

Semans ble tildelt en Bachelor of Science in Engineering fra det prestisjetunge Harvard University i 1939 eller 1940, og han fikk en mastergrad innen astrofysikk fra Massachusetts Institute of Technology (MIT) i 1942, og han studerte til en doktorgrad ved MIT i 1951. Seamans mottok også følgende ærestitler: Doctor of Science fra Rollins College i 1962 og samme tittel fra New York University i 1967. 

Seamans ble gjort til Doctor of Engineering ved Norwich Free Academy i 1971, og han ble tildelt samme tittel fra University of Notre Dame i 1974, og fra Rensselaer Polytechnic Institute (RPI) samme året. Fra 1941 til 1955 holdt han flere undervisnings- og prosjektstillinger ved MIT og i løpet av denne tiden arbeidet han med forskjellige problemer med romferd og luftfart, inkludert instrumentering og kontroll av fly og raketter. Fra 1948 til 1958 arbeidet Seamans i flere forskjellige tekniske komiteer ved NASAs forgjengerorganisasjon, National Advisory Committee for Aeronautics (NACA). 

Seamans satt som administrerende direktør for National Aeronautics and Space Administration (NASA) fra 21. desember 1965 da han etterfulgte Hugh L. Dryden som hadde avgått med døden i dette embetet, og han satt som direktør frem til 5. januar 1968 da han ble etterfulgt av doktor Thomas O. Paine. Han tjenestegjorde som konsulent for Scientific Advisory Board tilhørende det amerikanske flyvåpenet fra 1957 til 1959. Seamans satt som president for National Academy of Engineering fra mai 1973 til desember 1974. Han returnerte deretter som gjesteforeleser ved MIT i 1977. Han døde 28. juni 2008 i Beverly i Massachusetts i en alder av 89 år. 

## Referanser
Sweedie Goes to College

***Sweedie Goes to College*** er en stumfilm (komedie) fra 1915 regissert av Richard Foster Baker, med Gloria Swanson i hovedrollen.

Filmen inngår i serie på 29 *Sweedie*-filmer med premiere i perioden 1914–1916, der skuespilleren Wallace Beery – som var en utpreget maskulin mann – opptrer i drag som den svenskættede tjenestepiken eller kokka «Sweedie». Dette var filmkomedier der kontrasten mellom Beerys fysiske fremtoning og kostymene til rollefiguren han agerte, skulle fremkalle publikums latter.

## Handling
Kokka Sweedie oppdager en stillingsannonse der søkerne loves studieplass i bytte mot å arbeide som hushjelp ved et college. Hun søker og får jobben. Hun blir tildelt en seng på en stor sovesal som tilhører colleget. Den første kvelden går Sweedie til sengs og sovner, men de andre på sovesalen setter i gang å lage mat. Internatets «husmor», fru Knowledge, blir vekket av bråket deres, og går etter lyden for å finne ut hva som er på ferde. Da Sweedies geskjeftige medstudenter hører forstanderinnen nærme seg, plasserer de maten i Sweedies seng, og later selv som om de sover. Fru Knowledge oppdager all maten i sengen til den uskyldige Sweedie – og gir henne en skjennepreken. Etter at fru Knowledge har forlatt sovesalen oppstår det en putekrig, som Sweedie vinner.

Neste dag mottar Sweedie et brev fra kjæresten sin; han ber henne møte ham klokken 23:00, slik at de kan snike seg vekk og gifte seg. Han skriver at han kommer til å bære maske, og råder henne til å gjøre det samme. Men en annen student mottar en lignende melding fra kjæresten sin. Resultatet blir at kjæresteparene nesten ender opp med å gifte seg med andre enn sine respektive utkårede.

## Rolleliste
* Wallace Beery – Sweedie
* Ben Turpin – Sweedies kjæreste
* Charlotte Mineau – fru Knowledge – forstanderinnen
* Gloria Swanson – eleven på høyskolen
* Virginia Bowker

## Referanser


## Eksterne lenker
*
Shanyang (Jiaozuo)

**Shanyang** (kinesisk: 山阳区; pinyin: *Shānyáng Qū*) er et bydistrikt i byprefekturet Jiaozuo i provinsen Henan i Folkerepublikken Kina. 

Den har et areal på 74,4 km² og hadde ca. 250.000 innbyggere i 2002. Det er sentrum for lokalregjeringen i Jiaozuo.

## Eksterne lenker
* Infoside
Booker T. & the M.G.’s

**Booker T. & the M.G.’s** er et amerikansk instrumentalt R&B- og soul-band som ble startet i 1962 i Memphis i Tennessee av Booker T. Jones (orgel, piano), Steve Cropper (gitar), Lewie Steinberg (bass) og Al Jackson jr. (trommer). I 1965 ble Steinberg erstattet med Donald «Duck» Dunn, som var med i bandet til han døde i 2012. En av bandets mest kjente låter er «Green Onions» fra 1962.

Bokstavene M.G. i bandets navn er ifølge den offisielle forklaringen en forkortelse for Memphis Group. En annen versjon er at bokstavene er hentet fra bilmerket MG.

Booker T. & the M.G's ble valgt inn i Rock and Roll Hall of Fame  i 1992.

## Historie
Bandet var på 1960-tallet toneangivende innen utviklingen av soul-sjangrene «Southern soul» og «Memphis soul». De var husband for plateselskapet Stax Records og spilte på en rekke av selskapets utgivelser med blant andre Wilson Pickett, Otis Redding og Bill Withers. Av låter bandet har spilt på kan nevnes «Walking the Dog», «Hold On, I'm Comin'», «Soul Man», «Who's Making Love», «I've Been Loving You Too Long (To Stop Now)» og «Try a Little Tenderness». Bandet har også hatt flere hitlåter under eget navn, som for eksempel «Green Onions», «Time Is Tight», «Hip-Hug Her» og «Hang 'Em High». 

I 1970 spilte de inn albumet *McLemore Avenue*, en instrumentalversjon av The Beatles-albumet *[[Abbey Road (album)|Abbey Road]]*. Booker T. & the M.G.'s navnga sitt album etter gaten der Stax Records ligger. Bandet laget også sin versjon av albumcoveret, med bandmedlemmene som krysser gaten.

Booker T. Jones sluttet i bandet høsten 1970, og ikke lenge etter sluttet også Steve Cropper. Dunne og Jackson endret bandets navn til The MG's og fortsatte sammen med Bobby Manuel og Carson Whitsett. The MG's ga i 1973 ut et selvtitulert album, men ble snart oppløst på grunn av manglende suksess. I september 1975 var Dunne, Jones, Cropper og Jackson i seriøse diskusjoner om å gjenforene det «gamle» bandet, men disse planene fikk en brå slutt da Jackson ble myrdet 1. oktober 1975.  

Bandet startet opp på nytt med Dunn, Cropper og Jones samt Willie Hall på trommer før også The MG's ble oppløst i 1977. Bandets medlemmer spilte siden sammen en rekke ganger, før de ble enige om en ny gjenforening i 1994. Siden da har de benyttet en rekke trommeslagere, blant andre Anton Fig, Steve Jordan og Steve Potts.  

Bandet har på 1990- og 2000-tallet spilt sammen med artister som Bob Dylan, Stevie Wonder, Johnny Cash, Eric Clapton og Neil Young.

## Diskografi
*1962: *Green Onions*
*1965: *Soul Dressing*
*1966: *And Now!*
*1966: *In the Christmas Spirit*
*1967: *Hip Hug-Her*
*1968: *Back to Back* (konsertalbum)
*1968: *Doin' Our Thing*
*1968: *Soul Limbo*
*1969: *Uptight* (soundtrack)
*1969: *The Booker T Set*
*1970: *McLemore Avenue*
*1971: *Melting Pot*
*1973: *The MG's* (utgitt som The MG's)
*1977: *Universal Language*
*1994: *That's The Way It Should Be*

## Referanser


## Eksterne lenker
* 
* 
* 
* Steve Croppers offisielle nettsted
* Donald «Duck» Dunns offisielle nettsted
* «Green Onions – The Greatest Single of all Time» på PopMatters.com
Dave Hicks

**David Anthony «Dave» Hicks** (født 15. desember 1945 i Duluth, Minnesota) er en amerikansk tidligere skihopper. Han representerte Duluth XC Ski Club.

Han deltok i den tysk-østerrikske hoppuka fra 1963 til 1966, med 15.-plass i 1965/66 som beste sammenlagtplassering. Hans beste plassering i enkeltrenn var 3.-plass i Oberstdorf 27. desember 1964. I OL i Innsbruck i 1964 ble han nummer 29 i storbakken i Innsbruck og nummer 41 i normalbakken i Seefeld. I VM i Oslo i 1966 ble han nummer 39 i normalbakken og nummer 61 (sist) i storbakken.

Dave Hicks ble nasjonal mester i USA i 1965.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: David Hicks  (besøkt 16. april 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 16. april 2011)

## Eksterne lenker
*
Manfred Queck

**Manfred Queck** (født 10. august 1941 i Johanngeorgenstadt, død 1. juli 1977) var en tysk skihopper som konkurrerte for Øst-Tyskland. Han representerte SC Dynamo Klingenthal.

Han deltok i den tysk-østerrikske hoppuka fra 1966 til 1969, med 12.-plass i 1967/68 som beste sammenlagtplassering. Hans beste plassering i enkeltrenn var 5.-plass i Garmisch-Partenkirchen 1. januar 1967 og i Oberstdorf 29. desember 1968. Han var med i OL i Grenoble i 1968, der han ble nummer 4 i storbakken i Saint-Nizier og nummer 14 i normalbakken i Autrans.

Manfred Queck ble østtysk mester i normalbakke i 1968.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sports Reference: Manfred Queck  (besøkt 16. april 2011)
* Sport-Komplett.de: Skispringen DDR – Meisterschaften (besøkt 16. april 2011)

## Eksterne lenker
*
Anyang (Anyang)

**Anyang** (kinesisk: 安阳县; pinyin: *Ānyáng Xiàn*) er et fylke i byprefekturet Anyang i provinsen Henan i Folkerepublikken Kina.

Befolkningen var på  innbyggere i 1999.

## Kulturminner
Huletempelet Lingquansi (*Lingquansi shiku*, 灵泉寺石窟), Xiudingtempelets pagode (*Xiuding si ta*, 修定寺塔) og Xiaonanhai-huletempelet (*Xiaonanhai shiku*, 小南海石窟) (Nordlige Qi-dynasti) står på Folkerepublikken Kinas liste over kulturminner.

## Referanser


## Eksterne lenker
* Lokalregjeringens nettsider 
* Xiudingsi Pagoda
* Xiuding Temple Pagoda in Anyang of Henan Province 
* Xiaonanhai shiku
* Lingquansi Cave Temple in the Taihang Mountains
Så gøtt…

***Så gøtt...*** er et musikkalbum med Anne Nørdsti, utgitt den 15. april 2011.

## Sporliste
# «Du må forstå»
# «Så gøtt å gå»
# «Min kjærlighet til deg»
# «All You Ever Do Is Bring Me Down»
# «Ta meg med»
# «Hjertet er en ensom jeger»
# «Ingen røyk uten ild»
# «Lion Sleeps Tonight»
# «168 lange timer»
# «Ti amo»
# «Den siste mohikaner»
# «Telys og rosèvin»
# «The Gambler» (bonus)
Bygdeliv

***Bygdeliv*** er et musikkalbum med Anne Nørdsti, utgitt den 13. oktober 2004. Dette er hennes debutalbum som soloartist.

## Sporliste

# «Bygdeliv»
# «En time for sent»
# «Hvor tok alle åra veien?»
# «Her vil sjela mi bo»
# «Nyt meg fra veggen i ramme og glass»
# «Enda en gang»
# «Vil ha deg!»
# «Sterk»
# «Ingenting er bedre»
# «Din kjærlighet blør»
# «Lykkehjulet»
# «Sommerkveld»

## Eksterne lenker
Livli’ på låven

***Livli' på låven*** er et konsertalbum med Anne Nørdsti, utgitt den 3. desember 2007.

## Sporliste

# «Jeg og du og vi to»
# «Jeg er nede»
# «Hvor tok alle åra veien?»
# «Skyld ikke på meg»
# «Sommerkveld»
# «Tenk om du visste»
# «Bonderomantikk»
# «Jeg vil så gjerne reise hjem»
# «Reklame»
# «Jeg tenner et lys»
# «Dele natta med deg»
# «Harry»
# «Lykke til»
# «En time for sent»
# «Bygdeliv»

## Eksterne lenker
*
Sondre Lerche (album)

***Sondre Lerche*** er et musikkalbum med Sondre Lerche. Albumet ble utgitt den 30. mai 2011.

## Sporliste
# «Ricochet»
# «Private Caller»
# «Red Flags»
# «Go Right Ahead»
# «Coliseum Town»
# «Nevermind the Typos»
# «Domino»
# «Living Dangerously»
# «Tied Up to the Tide»
# «When the River»

## Eksterne lenker
*
Colors (album)

***Colors*** er et musikkalbum med Christine Guldbrandsen, utgitt 8. april 2011.

## Sporliste
# «Break My Chains»
# «Ladyshy»
# «Colors»
# «Sun & Moon»
# «The Guy Up There»
# «Memories»
# «The Islands»
# «Elves Dance»
# «Standing on the Moon»
# «Lullaby»

## Referanser


## Eksterne lenker
*
Livet er nå

***Livet er nå*** er et musikkalbum med Anne Nørdsti, utgitt den 9. oktober 2009.

## Sporliste

# «Bygdeoriginal»
# «Ingen ser meg som du gjør»
# «Bjørnen sover ei»
# «Et gult fotografi»
# «Jeg kan vente»
# «Rock'n'Roll på min radio»
# «Alt du vil ha»
# «Hvis det varer over helga»
# «Bukkene bruse»
# «Benny Bugge Berntsen»
# «Midtlivskrisa»
# «Ikkje gje opp håpet»

## Eksterne lenker
Frøya (artist)

**Frøydis Helen Jønnevald Dale Skinnarland**, med artistnavnet **Frøya**, (født 3. oktober 1973) er en norsk vokalist innen danseband/country-genren fra Melum i Skien. 

## Musikkarriere
Skinnarland platedebuterte i 2007 med *[[Summersun]]* under eget navn. På dette albumet skrev hun alle tekster og låter selv. Den 29. desember 2008 kom det første **Frøya**-albumet *[[Jenta fra landet]]* som ble en stor suksess på VG-lista med 11 uker og endte med 6.-plass som beste plassering. Albumet fikk navnet sitt etter tittellåten, som er en oversettelse av Gretchen Wilsons *Redneck Woman*. Oppfølgeralbumet *[[My American Dream]]* ble utgitt 28. desember 2009, et album som lå 13 uker på VG-lista og endte med 1.-plass som beste plassering. Flere av sangene på albumet er covere, skrevet om fra engelsk til norsk. Hennes tredje album, *[[Fri som fuglen]]*, kom 27. desember 2010. Albumet lå 7 uker på VG-lista og endte med 3.-plass som beste plassering.

Skinnarland synger med på duetten «Medan änglar sjöng» på det svenske bandet Kindbergs plate *Boots och änglar*.

## Forfatterskap
I 2013 gav Skinnarland ut boka *[[Bakenfor den lyse sang]],* hvor hun forteller om sitt liv som artisten Frøya.

## Diskografi
* 2007 *[[Summersun]]*
* 2008 *[[Jenta fra landet]]*
* 2009 *[[My American Dream]]*
* 2010 *[[Fri som fuglen]]*

## Backingbandet
* Dag Svartskuren – gitar
* Jan-Fredrik Heier – keyboard
* Rolf Øyvind Hæg – trommer
* Øyvind Helgedal Nilsen – bass

## Bibliografi
* *2013: [https://www.norli.no/bakenfor-den-lyse-sang Bakenfor den lyse sang]* (medforfatter Anne Lene Lie) *- [[Kolofon forlag|Kolofon Forlag]] - EAN: 9788230010488* 

## Referanser


## Eksterne lenker

* Frøya  på Rockipedia
Fri som fuglen

***Fri som fuglen*** er et musikkalbum med Frøya, utgitt den 27. desember 2010. Albumet lå 7 uker på VG-lista og endte med 3.-plass som beste plassering.

## Sporliste

# «Paradis»
# «Fletter, fregner og solbrente kinn»
# «Fri som fuglen»
# «Jeg liker deg»
# «Sladder'n går»
# «Se min vei»
# «Balladen om Morgan Kane»
# «Vil du gjøre noe med det?»
# «La regnet falle ned»
# «En som du»
# «Etter våren kom en sommer»

## Referanser
Bonderomantikk

***Bonderomantikk*** er et musikkalbum med Anne Nørdsti, utgitt den 24. oktober 2005.

## Sporliste

# «Bonderomantikk»
# «Store bokstaver og luftslott»
# «Jeg vil så gjerne reise hjem»
# «Ingenting kan stoppe meg nå»
# «De enkle ord han sa»
# «Kom deg på dør og forsvinn»
# «Er det du»
# «Jeg vil aldri slippe taket»
# «Lykke til»
# «Cruise med min egen Cheva»
# «Tanker i natta»

## Eksterne lenker
Her vil jeg bo

***Her vil jeg bo*** er et musikkalbum med Anne Nørdsti, utgitt den 20. november 2006.

## Sporliste

# «Når jentene kommer»
# «Hjembygda mi»
# «Jeg tenner et lys»
# «Kom og ta omkring meg»
# «Harry»
# «Her vil jeg bo»
# «Resten av mitt liv»
# «Jeg tar fri»
# «Alle kan hjelpe til»
# «Engel i natt»
# «Mjøsas hvite svane»
# «Det hender i blant»
# «Si meg (Sig mig)» (bonus)

## Eksterne lenker
Booker T. Jones

**Booker Taliaferro Jones jr.** (født 12. november 1944 i Memphis i Tennessee) er en amerikansk multiinstrumentalist, låtskriver og plateprodusent, kjent som frontfigur og originalmedlem av bandet Booker T. & the M.G.'s. Han har ved siden av – og sammen med – bandet hovedsakelig arbeidet som studiomusiker for en rekke kjente artister, og har blitt tildelt en Grammy for sitt årelange bidrag til musikkverdenen.  

Jones begynte å jobbe for Satellite Records (som senere ble til Stax Records) som studiomusiker i 1961, bare 16 år gammel. Han startet bandet Booker T. & the M.G.'s i 1962 sammen med Al Jackson jr., Steve Cropper og Lewie Steinberg. Bandet fikk sin første store hit samme året med låten «Green Onions». 

Booker T. Jones hadde også suksess som låtskriver, og skrev blant andre Eddie Floyds «I've Never Found a Girl (To Love Me Like You Do)» og Otis Redding-hiten «I Love You More Than Words Can Say». Sammen med William Bell skrev han Albert Kings «Born Under a Bad Sign», en låt som også har blitt spilt inn av blant andre Cream.

Jones er oppkalt etter Booker T. Washington. Selv om Washingtons mellomnavn er Taliaferro, er Jones' mellomnavn faktisk bare «T.» Hans fulle navn er altså Booker T. Jones.

## Diskografi
*for diskografi med [[Booker T. & the M.G.'s]], se [[Booker T. & the M.G.'s#Diskografi|bandets diskografi]]*
* 1968 *Soul Limbo*  
* 1971 *Booker T. & Priscilla*  
* 1972 *The Runaway* 
* 1974 *Evergreen* 
* 1978 *Try and Love Again* 
* 1980 *The Best of You* (samlealbum)
* 1981 *I Want You* 
* 1988 *Go Tell It to the Mountain* 
* 2009 *Home Grown*
* 2009 *Potato Hole*  
* 2011 *The Road from Memphis*  

## Referanser


## Eksterne lenker
* 
* 
* 
*
Wasting Light

***Wasting Light*** er det syvende studioalbumet til det amerikanske Alternative Rock-bandet Foo Fighters. Selv om gitarist Pat Smear har spilt sammen med bandet siden 2006, er dette det første albumet han er listet som et offisielt bandmedlem siden The Colour and the Shape fra 1997. Tittelen er tatt fra teksten til sangen «Miss the Misery».

## Sporliste
Alle sangene er skrevet av Foo Fighters.

#«Bridge Burning» – 4:47
#«Rope» – 4:19
#«Dear Rosemary» – 4:26
#«White Limo» – 3:22
#«Arlandria» – 4:28
#«These Days» – 4:58
#«Back & Forth» – 3:52
#«A Matter of Time» – 4:36
#«Miss the Misery» – 4:33
#«I Should Have Known» – 4:16
#«Walk» – 4:16

## Medvirkende
;Foo Fighters
*Dave Grohl – vokal, rytmegitar
*Chris Shiflett – lead- og rytmegitar, backingvokal
*Nate Mendel – bass
*Taylor Hawkins – slagverk, perkusjon, backingvokal
*Pat Smear – lead- og rytmegitarist

;Andre medvirkende
*Bob Mould – gitar og backingvokal på «Dear Rosemary»
*Krist Novoselic – bass og trekkspill på «I Should Have Known»
*Rami Jaffee – tangenter på «Bridge Burning» og «Rope», mellotron på «I Should Have Known», orgel på «Walk»
*Jessy Greene – fiolin på «I Should Have Known»
*Fee Waybill – backingvokal på «Miss the Misery»
*Butch Vig − perkusjon på «Back & Forth»
*Drew Hester − perkusjon på «Arlandria»

## Eksterne lenker
*
Steve Cropper

**Steven Lee Cropper**, også kjent som **Steve «The Colonel» Cropper**, (1941–2025) var en amerikansk gitarist, låtskriver og plateprodusent. I 1962 var han med å starte Booker T. & the M.G.'s sammen med Booker T. Jones, Al Jackson jr. og Lewie Steinberg. 

## Karriere
Cropper ble i ung alder oppdaget av Jim Stewart hos Stax Records, og fikk jobb som studiomusiker. Her var han med på innspillinger sammen med artister som Otis Redding, Isaac Hayes og Wilson Pickett. I 1962 fikk også Booker T. & the M.G.'s sin første hit med låten «Green Onions», som Cropper var med på å skrive. Som låtskriver har Cropper hatt suksess med blant andre låtene «Knock on Wood» med Eddie Floyd, «In the Midnight Hour» med Wilson Pickett og «(Sittin' On) The Dock of the Bay» med Otis Redding som han ble belønnet med en Grammy for i 1968.

Hans barndomsvenn og tidligere kollega i bandet The Mar-Keys, Donald «Duck» Dunn, ble i 1965 medlem av Booker T. & the M.G.'s da Dunn erstattet Lewie Steinberg som bassist i bandet. Etter at Cropper forlot Booker T. & the M.G.'s høsten 1970, spilte han årene med blant andre Rod Stewart, The Jeff Beck Group, Ringo Starr og John Lennon. Senere i 1970-tallet var han med på en kort gjenforening av The MG's, som de en kort stund kalte seg. I 1980 var både han og Donald «Duck» Dunn med i filmen *[[The Blues Brothers]]*, der de spilte seg selv. 

I 1980- og 1990-årene var Cropper og Dunn med på flere turneer sammen med The Blues Brothers-bandet. I 1994 var Cropper med på gjenforeningen av Booker T. & the M.G.'s, et band som fremdeles er aktivt.

## Diskografi

* 1971 *With a Little Help from My Friends*
* 1980 *Playin' My Thang*
* 1982 *Night After Night*
* 1998 *Play It, Steve*

## Filmografi
* 1980 *[[The Blues Brothers]]*
* 1998 *[[Blues Brothers 2000]]*

## Referanser


## Eksterne lenker
* 
* 
*
Tyranni (andre betydninger)

**Tyranni** har flere betydninger:

* Tyranni, en styreform hvor én tyrann er maktutøvende
* Tyranni (fugler), en stor gruppe med sangfugler (spurvefugler)
Al Jackson jr.

**Alan Jackson jr.** (1935–1975) var en amerikansk trommeslager, låtskriver og plateprodusent, kjent som medlem av Booker T. & the M.G.’s som han var med på å starte i 1962 sammen med Booker T. Jones, Steve Cropper og Lewie Steinberg. 

Jackson var studiomusiker for plateselskapet Stax Records, og spilte på en rekke av hitlåter for artister som blant andre Wilson Pickett, Otis Redding og Isaac Hayes. På 1970-tallet skrev han flere låter sammen med Al Green, blant andre «Let's Stay Together» og «I'm Still in Love with You». Jackson ble flere ganger nevnt som sin tids beste trommeslager.

1. oktober 1975 ble Jackson skutt og drept i sitt eget hjem. Hans kone, som i juli 1975 hadde skutt ham i brystet, påsto at han ble skutt av en tyv. Jackson ble funnet bundet til en stol, skutt fem ganger i ryggen med både armbåndsur og lommebok på seg. Mannen som ble mistenkt for mordet døde etter en skuddveksling med politiet 15. oktober 1976.

## Referanser


## Eksterne lenker
* 
* Al Jackson jr. på SpinningSoul.com
* GiggingDrummer – Al Jackson jr.
* Al Jackson jr. på Allmusic.com
Lewie Steinberg

**Lewis «Lewie» Steinberg** (født 13. september 1933 i Memphis i Tennessee, død 21. juli 2016 samme sted) var en amerikansk studiomusiker og låtskriver, mest kjent som originalmedlem av Booker T. & the M.G.'s. Han var bassist i bandet fra 1962 til 1965, og var blant annet med på å skrive hitlåten «Green Onions». Donald «Duck» Dunn overtok hans plass i bandet.

Han ble i 1992 valgt inn i Rock and Roll Hall of Fame sammen med resten av Booker T. & the M.G.'s. I 2007 ble han tildelt en æres-Grammy for sitt bidrag til musikkens verden.

## Diskografi
**Med Booker T. & the M.G.'s**
* 1962 *Green Onions*
* 1965 *Soul Dressing*

## Referanser




## Eksterne lenker
* 
* 
*
Jenta fra landet

***Jenta fra landet*** er et musikkalbum med Frøya, utgitt den 29. desember 2008. Albumet lå 11 uker på VG-lista og endte med 6.-plass som beste plassering. Dette er hennes debutalbum under navnet **Frøya**.

## Sporliste

# «Måneder blir år»
# «Jenta fra landet»
# «Sorgfulle barn»
# «Frøken Johansen»
# «Man reder som man ligger»
# «En helt ny dag med deg»
# «Better Things to Do»
# «Under stjernene»
# «Her kommer sola»
# «En ensom mann»
# «Dans ikveld»
# «Vår kjærlighet fikk vinger»
# «I Wanna Fall in Love»

## Eksterne lenker
My American Dream

***My American Dream*** er et musikkalbum med Frøya, utgitt den 28. desember .

## Sporliste
# «Alt er så bra»
# «Kjærlighetsregn»
# «Ekte Texas-skreppe»
# «Finnes det en annen?»
# «My American Dream»
# «Du og jeg»
# «Et eventyr»
# «Lev livet med meg»
# «Kjærligheten»
# «Søte små ord»
# «Vil du vite»
# «To pina colada»
# «Rock'n'Roll radio»
# «Vår dans»

## Referanser


## Eksterne lenker
*
Glenn Hartranft

**Samuel Glenn «Tiny» Hartranft** (født 3. desember 1901, død 12. august 1970) var en amerikansk friidrettsutøver som deltok i de olympiske leker 1924 i Paris.

Hartranft vant en olympisk sølvmedalje i friidrett under sommer-OL 1924 i Paris. Han kom på andreplass i kulestøt bak sin landsmann Clarence Houser og Ralph Hills også han fra USA ble nummer tre. Det var tjueåtte deltakere fra femten nasjoner som deltok i kulestøtkonkurransen, finalen ble avviklet 8. juli 1924. Han kom på sjetteplass i diskos.

## OL-medaljer
*  1924  Paris -  Sølv i friidrett, kulestøt  USA

## Referanser


## Eksterne lenker
*
Ralph Hills

**Ralph Gorman Hills** (født 19. januar 1902, død 20. september 1977) var en amerikansk friidrettsutøver som deltok i de olympiske leker 1924 i Paris.

Hills vant en olympisk bronsemedalje i friidrett under sommer-OL 1924 i Paris. Han kom på tredjeplass i kulestøt bak sine landsmenn Clarence Houser og Glenn Hartranft. Det var tjueåtte deltakere fra femten nasjoner som deltok i kulestøtkonkurransen, finalen ble avviklet 8. juli 1924.

## OL-medaljer
*  1924  Paris - Bronse i friidrett, kulestøt  USA

## Referanser


## Eksterne lenker
*
Vilho Niittymaa

**Vilho Aleksander Niittymaa** (født 19. august 1896 i Yläne, død 29. juni 1979 i Helsingfors) var en finsk friidrettsutøver som deltok i de olympiske leker 1924 i Paris.

Niittymaa vant en olympisk sølvmedalje under OL 1924 i Paris. Han kom på andreplass i diskos bak Clarence Houser fra USA. Det var trettito deltakere fra atten nasjoner som deltok i diskoskonkurransen. Finalen ble avvikle 13. juli 1924.

## OL-medaljer
*  1924  Paris - Bronse i friidrett, diskoskast  Finland

## Referanser


## Eksterne lenker
*
Cruise (roman)

***Cruise*** (Cappelen, 1978) er en prisbelønt reiseskildring skrevet av Odd Eidem fra noen uker i Karibien.  Den utkom på Den norske bokklubben fire år etter med etterord av Ebba Haslund og Hans Normann Dahls illustrasjoner. En lydbok utkom i 1994 med Tor Stokke.
## Handlingen
Eidem i hovedrollen går på skipet *Scarlet Ibis* i Savannah (Georgia) som går til Montego Bay på Jamaica, der de går i land. Så får han feber mens de er innom Port-au-Prince på Haiti og mange andre, men våkner opp i Trinidad og Port of Spain og tar buss til en asfaltsjø.  
Stadig møter han frukthandleren Henry Iporyk jr., skipslegen Dr. Easton,
skipspresten Cabarelli og  den franske kaptein Rene Duval.
Innimellom tenker han tilbake på livet.

## Mottakelse
Jan Andrew Nilsen i VG mente det var den morsomste bok han har lest på lenge, men at den beskrev en farlig ferd i det indre og hadde rom for flere tolkninger.  Eidem fikk Kritikerprisen for årets beste voksenbok for *Cruise*.

## Referanser
Hans Mark

**Hans Michael Mark** (født 17. juni 1929, død 18. desember 2021) var minister for det amerikanske flyvåpenet og en tidligere viseadministrerende direktør for National Aeronautics and Space Administration (NASA). Han var en ekspert og konsulent i luftfart og nasjonal forsvarspolitikk. Mark arbeider i en avdeling for Aerospace Engineering og Mekanics ved University of Texas at Austin. 

## Liv og virke
### Bakgrunn
Mark bodde i Wien for i en periode før han og familien flyktet via det nøytrale Sveits, etter nazistenes annektering av Østerrike. Frem til Tysklands okkupasjon bodde familien i Frankrike, da de flyttet til London hvor de bodde under slaget om Storbritannia og den tyske bombingen av London. Hans Marks far, Herman Francis Mark, arbeidet som kjemiker og fikk seg jobb i Canada, og deretter flyttet hele familien til Toronto, der de bodde for en kortere periode. Kort tid senere flyttet familien videre til USA i 1940. 

Etter at Mark ble en naturalisert amerikansk statsborger i 1945, ble han uteksaminert fra New Yorks Stuyvesant High School i 1947, og han studerte til en bachelorgrad i fysikk fra University of California, Berkeley i 1951 og han fikk en doktorgrad i fysikk fra Massachusetts Institute of Technology (MIT) i 1954. 

### Karriere
Etter å ha blitt tildelt doktorgraden sin, arbeidet Mark i en periode ved MIT som førsteamanuensis og som fungerende leder for Neutron Physics Group Laboratory for Nuclear Science. Han returnerte til Berkeley igjen i 1955 og han ble der frem til 1958 som en fysiker ved Lawrence Radiation Laboratory som ligger i Livermore. 

Senere reiste Mark tilbake til MIT og begynte som assisterende professor i fysikk. I 1960, vendte han igjen tilbake til University of California og han begynte å studere eksperimentell fysikk. Han ble der frem til 1964. Mark har også undervist både lavere og høyere kurs i fysikk og ingeniørvitenskap ved Boston University og ved University of California. I februar 1969 ble han valgt til direktør for et forskningssenter som var en del av romfartsorganisasjonen NASA som ligger i Mountain View i California. I denne posisjonen administrerte han dette senterets forskning og anvendelser innen luftfart, romforskning og teknologi til bruk i verdensrommet. 

Mark ble utnevnt til viseadministrerende direktør for NASA av daværende president Ronald Reagan, en stilling han hadde fra 10. juli 1981 til 1. september 1984. Da han forlot NASA i 1984, ble Mark tildelt en stilling ved University of Texas som han holdt frem til 1992. Deretter ble han en ledende professor i luftfartsteknologi ved University of Texas at Austin. I juli 1998 begynte han å arbeide ved Pentagon etter å ha blitt nominert til denne posisjonen av president Bill Clinton. 

I 2001 returnerte Hans Mark til en stilling ved University of Texas at Austin. Hans Mark var medlem av National Academy of Engineering, som er USAs høyeste utmerkelse for tekniske fagfolk. Han var også æresmedlem av American Institute of Aeronautics. Han har mottatt flere medaljer og utmerkelser, blant disse er en Joe J. King Engineering Achievement Award som han ble tildelt i 1999.

## Referanser
Aaron Cohen (1931–2010)

**Aaron Cohen** (født 5. januar 1931, død 25. februar 2010) var for en kortere periode fungerende viseadministrerende direktør for National Aeronautics and Space Administration (NASA) mellom 19. februar 1992 og 1. november 1992.

Cohen begynte å arbeide for NASA i 1962 og han tjenestegjorde i flere sentrale lederposisjoner som var avgjørende for å lykkes under flere av flyreisene og landingene som ble gjort under Apollo-programmet. Fra 1969 til 1972, satt Cohen som leder for divisjonen Apollo Command Service and Moduls. I denne posisjonen hadde han tilsyn med blant annet design, utvikling, produksjon og test-flyreiser av flere nye romferger. Cohen satt også som leder for NASAs Space Shuttle Orbiter Project Office mellom 1972 og frem til 1982.

## Referanser


## Kilder
* 
*
Provinsen Alonso de Ibáñez

**Provinsen Alonso de Ibáñez** er en provins i departementet Potosí i Bolivia. Hovedstaden er Sacaca.

## Referanser




## Eksterne lenker
*
Fylkesfører

**Fylkesfører** var det norske fascistiske partiet Nasjonal Samling (NS) sin betegnelse på den øverste partiinstans i hvert av de norske fylkene fra 1934 til partiet kollapset da andre verdenskrig i Norge var slutt i mai 1945. Tittelen tilsvarer det tyske nazistpartiet NSDAPs *[[Gauleiter]]*.

## Historie

Vervet var hjemlet i Nasjonal Samlings lover fra 1934. Fylkesføreren ble utnevnt av partiføreren Vidkun Quisling og ledet partiets arbeid i sitt fylke. Fylkesførerne hadde fast plass og utgjorde med sitt antall den tyngste gruppen i partiets råd, hvilket ga stor formell myndighet. Før andre verdenskrig var flere fylkesfører-verv ubesatt.

Førerprinsippet medførte at NS innførte fylkesførere, idrettsfører og andre «førere» overalt i samfunnet. Det kommunale selvstyret ble avskaffet og ordførerne utnevnt av departementet.

## «Fylkingsfører»
Den politiske stillingen «fylkesfører» kan lett sammenblandes med «fylkingsfører», en befalsgrad i Rikshirden som tilsvarer SS-stormbannfører i Germanske SS Norge (*[[Sturmbannführer|SS-Sturmbannführer]]* i Allgeimene-SS). Der besto en fylking av to til seks sveiter som ble ledet av en sveitfører.

## Se også
* Nasjonal Samlings fylkesorganisasjoner
* Wikipedias artikler om fylkesførere i Nasjonal Samling

## Referanser


## Eksterne lenker
* Søkbar digitalkopi av ''Organisasjonsinstrukser for tillitsmenn i partiet'' (utgitt av NS Riksorganisasjonssjef, 1944)
Riemeisterfenn

**Riemeisterfenn** er et naturvernområde i Berlins bydel Steglitz-Zehlendorf i utkanten av Grunewald. Området er en myr i en forsenkning som tidligere inneholdt *Riemeistersee*, men som nå i det vesentlige er kanalisert. Riemeisterfenn er en del av tunneldalen Grunewaldseenkette og forbinder sjøen Krumme Lanke med naturvernområdet Langes Luch. Området er en av de siste myrområder i sitt slag i Berlin.

## Etymologi
*Ried* er et tysk ord for myr. Klosteret Lehnin som eide områdene ansatte for sjøene og myrene i området en *Riedmeister* (oppsynsmann) forvansket til *Riemeister.* *[[Myr#Etymologi|Fenn]]* er et lavtysk ord for myr og som går igjen det norske stedsnavnet Fennefoss.
## Referanser
Castelfranco Emilia

**Castelfranco Emilia** er en by og kommune i provinsen Modena i Emilia-Romagna, Italia. Byen ligger ca 25&nbsp;km nordvest for Bologna. I 1861 ble kommunen slått sammen med den tidligere kommunen Piumazzo.

Castelfranco Emilia ligger enten i eller i nærheten av oldtidens Forum Gallorum, et sted langs *[[Via Aemilia]]* mellom Modena og Bologna, kjent fra slaget hvor Octavian og Hirtius slo Marcus Antonius.

Castelfranco Emilia er kjent for å være stedet hvor tortellini, en kjent italiensk matrett, skal være funnet opp. Lambruscovin blir produsert i regionen.

## Kjente personer
* Alfonsina Strada, den eneste kvinnen som noengang har deltatt i herrenes Giro d'Italia
* Valerio Massimo Manfredi, historiker, arkeolog og journalist

## Referanser


## Eksterne lenker
*
Elsa Aanensen

**Elsa Aanensen** (født 16. juli 1975) er en norsk skuespiller og kunstnerisk leder i Scenekraft i Haugesund.

Hun har en tre-årige utdannelse fra Liverpool Institute for Performing Arts (LIPA) fra skolens første kull som ble uteksaminert i 1998. I 2003 tok hun et semester ved Lee Strasberg Theatre and Film Institute i New York City.

I 2009 opprettet hun teatergruppen Scenekraft i Haugesund.

Hun startet sammen med Camilla Belsvik frigruppen Teater Syklus i 2000, og har ellers tilknyttet Oslo Nye Teater, Haugesund Teater, Radioteatret, Bømloteateret og turnert med Teater Joker, Oslo Familieteater og Snippen Teater.

I perioden 2013 - 2017 var hun teatersjef ved Brageteatret.

## Roller (utvalg)
* *Glamour for Goebbels* (Kirsten Heiberg), (2008) Det Åpne Teater 2009
* *[[Cabaret]]* (Sally Bowles) Scenekraft 2009
* * Klosteret* (Gabriella) av Jo Strømgren 2009

## Regi/manus
* *Havet har meg*, historien om Amerikafarerne, Scenekraft 2010

## Referanser


## Eksterne lenker
* Egen hjemmeside med mer fullstendig CV
* Scenekrafts hjemmeside
* Teater Syklus hjemmeside
* Omtale på kulturnett
Daniel Mulville

**Daniel Mulville** (født 1939) er en amerikansk ingeniør. En kort periode fungerte han som administrerende direktør for den amerikanske romfartsorganisasjonen NASA.

Mulville studerte til en bachelorgrad i maskinteknikk i 1962, en mastergrad i ingeniørfag i 1966 fra George Washington University og en doktorgrad i konstruksjonsmekanikk fra det Catholic University of America i 1974. Han studerte også ved Industrial College som var en del av det amerikanske forsvaret i 1986. Mulville arbeidet som ingeniør for NASA fra 1995 til 1999. Han var i denne posisjonen ansvarlig for total gjennomgang av den tekniske beredskapen og gjennomføringen av alle romfartsprogrammer for NASA. 

Han var en kortere periode konstituert administrator for NASA, en posisjon som han ble tildelt den 19. november 2001, som følge av oppsigelsen til Daniel Goldin som tidligere administrator. Mulville satt som administrerende direktør for NASA frem til Sean O'Keefe ble bekreftet av det amerikanske senatet til denne posisjonen, den 21. desember 2001. Mulville har mottatt flere medaljer og utmerkelser, blant disse var Distinguished Service Medal, Outstanding Leadership Medal og Distinguished Executive Rank Awards.

## Referanser
Hubble 5

**Hubble 5** er en planetarisk tåke som ligger rundet &nbsp;lysår unna jorden i stjernebildet Skytten. Tåken er bipolar og ble observert av Hubble-teleksopet 9. september 1997.

## Kilder
*STScI-1997-38*' fra [[Space Telescope Science Institute]].*
Maurtåken

**Maurtåken** (også kjent som **Mz 3**, forkortelse for **Menzel 3**) er en planetarisk tåke som ligger rundt &nbsp;lysår unna jorden i stjernebildet Vinkelhaken.

Det er ikke kjent hvorfor tåken har den formen den har, men den kan være et resultat av at den hvite dvergen som er opphavet til tåken kan ha en kompanjongstjerne i en tett bane som kan forme hvordan gassen strømmer ut. Et annet alternativ er at stjernens magnetfelt og rotasjon sender gassen ut i bestemte retninger. 

Ingen andre planetariske tåker observert av Hubble-teleskopet ligner særlig på Maurtåken. Sommerfugltåken, M2-9, likner noe, men farten til gassen i tåken ut fra stjernen er likevel opptil ti ganger større i Maurtåken. Formen på gassen som strømmer ut fra den unge, tunge stjernen Eta Carinae ligner også noe.

## Referanser


## Eksterne lenker
* Hubble-pressemelding om teleskopet sitt bilde av tåken
Diplognathini

* se systematisk inndeling

**Diplognathini** er  en gruppe av biller som hører til underfamilien gullbasser (Cetoniinae) i den artsrike gruppen Scarabaeoidea.

## Utseende
Stort sett middelsstore (8–20 millimeter) gullbasser. De er ikke metallisk fargede, men oftest flekkete eller spraglete i grått, brunt og gult.

## Utbredelse
Gruppen er utbredt i tropiske områder av Afrika og Asia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien gullbasser, Cetoniinae Leach, 1815 – ofte regnet som en egen familie
****** Stammen Diplognathini – 21 slekter
******* Slekten *[[Anthracophora]]* Burmeister, 1842
******* Slekten *[[Anthracophorides]]* Moser, 1918
******* Slekten *[[Apocnosis]]* J. Thomson, 1878
******* Slekten *[[Apocnosoides]]* Antoine, 2001
******* Slekten *[[Charadronota]]* Burmeister, 1842
******* Slekten *[[Conradtia]]* Kolbe, 1892
******* Slekten *[[Diphrontis]]* Gerstäcker, 1882
******* Slekten *[[Diplognatha]]* Gory & Percheron, 1833
******* Slekten *[[Eriulis]]* Burmeister, 1842
******* Slekten *[[Hadrodiplognatha]]* Kraatz, 1898
******* Slekten *[[Heteropseudinca]]* Valck Lucassen, 1933
******* Slekten *[[Metallopseudinca]]* Valck Lucassen, 1933
******* Slekten *[[Niphetophora]]* Kraatz, 1883
******* Slekten *[[Parapoecilophila]]* Hauser, 1904
******* Slekten *[[Pilinopyga]]* Kraatz, 1880
******* Slekten *[[Poecilophila]]* Kraatz, 1893
******* Slekten *[[Poecilophilides]]* Kraatz, 1898
******* Slekten *[[Porphyronota]]* Burmeister, 1842
******* Slekten *[[Pseudinca]]* Kraatz, 1880
******* Slekten *[[Ruteroides]]* Alves, 1973
******* Slekten *[[Stethopseudinca]]* Valck Lucassen, 1933
******* Slekten *[[Uloptera]]* Burmeister, 1842

## Kilder
* Nettside om gruppen, med bilder

## Eksterne lenker
* 
* Liste over slektene
* Cetoniidae på Encyclopedia of life
Slaget ved Forum Gallorum

**Slaget ved Forum Gallorum** ble utkjempet i en landsby i det Nord-Italia, sannsynligvis i nærheten av dagens Castelfranco Emilia, 14. april i år 43 e.Kr. Slaget sto mellom Marcus Antonius' tropper og den romerske republikks legioner, som var under ledelse av konsul Gaius Vibius Pansa Caetronianus, støttet av Aulus Hirtius og Octavian (som senere ble Cæsar Augustus). Etter måneder med forhandlinger mellom senatet og Marcus Antonius var lite avklart med tanke på maktfordeling og styre etter drapet på Julius Cæsar, og konflikten ble uunngåelig.

Marcus Antonius' tropper hadde omtinget Decimus Junius Brutus Albinus tropper i nærheten av *Mutina* (dagens Modena, like sør for elven *Pados* (Po) langs via Aemilia. General Pansa ble sendt mot nord fra Roma for å slå seg sammen med Hertius og Octavian, og fire legioner skulle støtte Brutus. Marcus Antonius, som var posisjonert mellom republikkens armeer, hadde håpet å kunne håndtere fienden ved å kjempe mot en enhet om gangen.

Antonius' legioner støtte på Pansas i landsbyen Forum Gallorum, og vant en midlertidig seier hvor Pansa ble alvorlig såret. Antonius trakk seg tilbake, men ble raskt overrasket av Hirtius, som fortsatte slaget. Seier ble snudd til katastrofe for Antonius, som hadde mistet initiativet og slaget. Konflikten skulle fortsette i Mutina seks dager senere.

## Referanser
Informasjon er uthentet fra Encyclopædia Britannica, Dictionary of the Roman Empire, og Osprey Essential Histories, Caesar's Civil War (alle på engelsk).